**Zápisnica z členskej schôdze OZ Rady rodičov Palisády 57 zo dňa 9. 1. 2024**

**Prítomní**: podľa prezenčnej listiny

Členská schôdza uznášaniaschopná.

**Stretnutie viedla**: p. Šebestová, predsedníčka OZ Rady rodičov Palisády 57   
**Zapisovateľ**: p. Šebestová  
**Overovatelia**: p. Kubíčková, p. Bahna

**Program**:

1. Privítanie členov RR a hostí

2. Schválenie programu, zapisovateľa a overovateľov

3. Aktuálny stav financií OZ Rada rodičov Palisády 57

4. Adventný bazár - vyhodnotenie, účel 20%, termín AB 2024

5. Projekty - aktuálny stav (VW, UniCredit Bank)

6. 2% - čerpanie, propagácia OZ v ďalšom období

7. Plánované akcie - spoločné raňajky, brigáda (športovo-relaxačná miestnosť), darovanie krvi,...

8. Podnety rodičov

9. Žiadosť o finančnú podporu

10. Informácie vedenia školy

11. Rôzne

1. **Privítanie členov RR a hostí**

Pani Šebestová privítala prítomných členov výboru Rady rodičov a hostí – členov vedenia EZŠ.

1. **Schválenie programu, zapisovateľa a overovateľov**

Program zasadnutia bol schválený po doplnení navrhnutých bodov. Za zapisovateľa bola schválená pani Šebestová, za overovateľov pani Kubíčková a pán Bahna.

Hlasovanie:

Za: všetci prítomní Proti: 0 Zdržal sa: 0

1. **Aktuálny stav financií OZ Rada rodičov Palisády 57**

Ku dňu 8. 1. 2024 disponuje OZ nasledovnými financiami:

Stav prevádzkového účtu 2 933,45 €

Stav účtu určeného na príspevky na vzdelávanie: 8428,20 €

31. 12. 2023 bola na účet EZŠ poukázaná suma 5 000 € na zaplatenie ďalšej splátky nájomného.

1. **Adventný bazár - vyhodnotenie, účel 20%, termín AB 2024**

Adventný bazár sa uskutočnil 3. 12. 2023 v priestoroch cirkevného zboru ECAV v Petržalke. Aj touto cestou chcem CZ ECAV Bratislava – Petržalka poďakovať za láskavé prijatie a ústretovosť pri realizovaní bazáru.

Okrem žiakov 8. A sa zapojili všetky triedy EZŠ.

Celkový výťažok z predaja výrobkov bol 2220,00 €, na dobročinné ciele venovali triedy dohodnutých 20% z celkového výnosu, t.j. 444,00 €. Nakoľko minulý rok nebol predložený žiadny návrh, komu by mohli byť tieto financie venované, v tomto roku budú poukázané na dobročinný účel financie z dvoch posledných ročníkov adventného bazáru (2022 – 322,20 € + 444,00 €, spolu 766,20 €).

Rodičia a žiaci zúčastnených tried pripravia za každú triedu jednu nomináciu na dobročinné použitie 20% finančných prostriedkov, ktoré boli predajom výrobkov získané. Po zaslaní návrhov zástupcami tried pripraví pán Bahna on-line anketu (hlasovanie), v ktorej bude možné rozhodnúť o tom, komu bude 20% vyzbieraných prostriedkov venovaných. O spustení hlasovania budú rodičia informovaní elektronicky. Prosíme, aby zástupcovia tried posielali svoje návrhy do konca januára 2024.

Zástupkyňa 8.A triedy navrhla, že bude informovať rodičov žiakov 8.A o situácii a pokúsi sa navrhnúť, aby z triedneho fondu prispeli na spoločný účel alikvotnou čiastkou, alebo nebudú mať možnosť navrhnúť použitie týchto financií a hlasovať. O výsledku rozhodnutia rodičov 8.A bude pani Simonová informovať.

Termín nasledujúceho adventného bazára bol stanovený na 1. adventnú nedeľu 1. 12. 2024 v priestoroch CZ ECAV Bratislava – Petržalka.

1. **Projekty - aktuálny stav (VW, UniCredit Bank)**

Nadácia VW podporila sumou 2500,00 €rekonštrukciu priestorov za účelom vytvorenia malej športovo-oddychovej miestnosti pre žiakov EZŠ. Povinnosť čerpať finančné prostriedky bola do konca roka 2023. Z poskytnutých financií bola zakúpená nová špeciálna podlahová krytina, rebriny, švédska debna, fit lopty a množstvo náradia na cvičenie a posilňovanie vlastným telom. Priestor by mal byť odovzdaný do užívania v priebehu februára. Z tohto dôvodu prosíme rodičov o účasť a pomoc na brigáde, ktorá bude v sobotu 20. 1. a v prípade potreby aj 27. januára 2024 (rodičia budú informovaní prostredníctvom EduPage).

Koncom minulého roka podalo OZ Rada rodičov Palisády 57 prostredníctvom pána Demka projekt cez grantový systém spoločnosti UniCredit Bank. Účelom projektu je zakúpenie vybavenia do učebne techniky. Zamestnanci banky, rodičia žiakov, zamestnanci a priatelia EZŠ prispeli na realizáciu tohto projektu spolu sumou 651,16 €, v priebehu mesiaca marec/apríl venuje spoločnosť UniCredit Bank na tento účel ďalších 500,00 €. Ďakujeme.

1. **2% - čerpanie, propagácia OZ v ďalšom období**

Zo získaných financií cez 2­% z daní sme zakúpili podlahovú krytinu do budúcej učebne techniky a miestnosti, kde bude umiestnený stôl na stolný tenis, financovala sa samotná oprava miestností (omietky, škrabanie, maľovanie,...) a zakúpilo sa prvotné technické vybavenie na techniku. Za všetky venované financie sme veľmi vďační, veríme, že aj žiaci, učitelia a rodičia ocenia efektívnosť a účel využitia.

Postupne pripravujeme opäť kampaň na podporu EZŠ prostredníctvom 2%, budú vytlačené a distribuované letáky, pripravený opakovaný inzerát do Evanjelického posla spod Tatier (cirkevné periodikum s celoslovenskou pôsobnosťou, ďakovný list s informáciami, ako sme využili darované peniaze v roku 2023. Pokúsime sa priamo kontaktovať aspoň niektorých darcov z minulého roka. Medzi varianty, ktoré zvažujeme patrí registrácia školy na Linked In a platená reklama na sociálnych sieťach. V prípade, že by nám niekto vedel, chcel a mohol s touto kampaňou pomôcť, budeme za každý dobrý nápad a pomocnú ruku veľmi vďační.

1. **Plánované akcie - spoločné raňajky, brigáda (športovo-relaxačná miestnosť), darovanie krvi,...**

12. 1. 2024 (piatok) sa uskutočnia ďalšie spoločné raňajky, tentokrát novoročné. Po „úspechu“ a vysokej účasti na Vianočných raňajkách, chceme v tejto spoločnej aktivite pokračovať aj naďalej.

V sobotu 20. 1. 2024 bude o 9:00 brigáda v priestoroch EZŠ. Cieľom brigády bude dokončenie športovo – oddychovej miestnosti, uchytenie rebrín a ďalšieho vybavenia, ako aj celkové umytie priestorov. Všetkých srdečne pozývame.

9. 4. 2024 sa v spolupráci s Národnou transfúznou službou SR uskutoční v priestoroch našej EZŠ bezpríspevkové darovanie krvi. V dostatočnom predstihu bude pripravený informačný leták s podmienkami darovania krvi. Na túto akciu plánujeme pozvať nielen rodičov, zamestnancov a priateľov EZŠ, ale aj členov cirkevných zborov v Bratislave, zamestnancov GBÚ, Evanjelickej materskej školy Dr. Filipa Melanchtona a žiakov, rodičov a zamestnancov Evanjelického lýcea. Aby sa akcia uskutočnila, je potrebné aby sa na darovanie krvi prihlásilo v predstihu aspoň 30 darcov. Na účely komunikácie ohľadom darovania krvi zriadi EZŠ špeciálnu mejlovú adresu.

1. **Podnety rodičov**

Informácie k LVVK budú rodičom zaslané v priebehu nasledujúcich niekoľkých dní. LVVK by sa mal uskutočniť 11. – 16. februára 2024 v Jasnej, termín sa menil kvôli súťaži svetového pohára v Jasnej. Žiaci 8. a 9. ročníka, ktorí čerpali štátnu dotáciu na LVVK v minulom školskom roku nemôžu opätovne požiadať o dotáciu.

Rodičia 7. A poukázali na nízky počet známok (t.j. jedna známka), predovšetkým z nemčiny a techniky. Vo výučbe techniky došlo k zmene rozvrhu, prebehla komunikácia s vyučujúcimi a žiaci budú mať ešte možnosť opraviť si, alebo získať ďalšiu známku. Vyučujúcim im bude zadaný projekt na vypracovanie. O dlhšej absencii vyučujúcej NJ, ktorá bola PN, hovoril so žiakmi 7. A na triednickej hodine triedny učiteľ. Pani učiteľka nastúpi v najbližších dňoch naspäť do práce, žiaci budú písať z daného predmetu ešte test a budú preskúšaní písomne aj z ďalších látok. Preto je potrebné sa na tieto písomky pripraviť.

V niektorých ročníkoch bolo poukázané na opakované chýbanie niektorých vyučujúcich. Vedenie školy ubezpečilo, že situáciu eviduje a v prípade pretrvávania ju bude riešiť hľadaním náhrady na zástup, ktorý by bol plne kvalifikovaný.

Rodičia žiakov 8. a 9. ročníka poprosili, aby im boli školou cez EduPage preposielané informácie o konaní dňoch otvorených dverí na stredných školách a nemuseli si tieto informácie prácne dohľadávať.

1. **Žiadosť o finančnú podporu**

Žiadne.

1. **Informácie vedenia školy**

Klasifikačná porada k 1. polroku školského roka 2023/2024 bude 24. 1. 2024, známky musia byť uzatvorené do 23. 1. 2024.

V EZŠ pomáhali pri integrácii žiakov z Ukrajiny dve ukrajinské špeciálne pedagogičky, ktoré sa týmto žiakom venovali 2x týždenne po 4 hodiny. EZŠ organizuje pre rodičov týchto žiakov špeciálny triedny aktív a aj naďalej bude pokračovať v spolupráci s podpornými profesiami.

V 9. A prebehne stretnutie so psychológom za účelom poradenstva pri výbere strednej školy.

V prvom ročníku je možné testovanie žiakov na dysfunkcie, alebo iné špecifické vývinové poruchy učenia len individuálne, napríklad v Centre poradenstva a prevencie (CPaP), na základe žiadosti rodičov.

EZŠ dostala odpoveď od štatutára Edulienky s informáciou, že bude rokovať s majiteľom budovy o možnostiach a podmienkach využívania telocvične žiakmi EZŠ.

27. 2. 2024 - 8. a 9. ročník sa zúčastní podujatia s OZ Tlakový hrniec, ktorého témou bude nečakané tehotenstvo. Rodičia dostanú informovaný súhlas s popisom témy.

Vo februári je naplánovaná prespávačka v škole pre žiakov 5. – 9. ročník, termín bude upresnený cez EduPage.

15. – 19. 4. 2024 sa pre prihlásených žiakov 3. – 5. ročník uskutoční škola v prírode. V prípade záujmu je stále možnosť neprihlásené deti do ŠvP prihlásiť.

1. **Rôzne**

Žiadne.

Zapísala: Mária Šebestová

Overila: Zuzana Kubíčková

Miloslav Bahna

V Bratislave, 15. 1. 2024